32005R2119
L 340/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2119/2005 НА КОМИСИЯТА
от 22 декември 2005 година
за изменение на Регламент (ЕО) № 3175/94 относно определяне на подробни правила за прилагане на специфичен режим за доставката на зърнени продукти и сух фураж за малките острови в Егейско море и установяване на прогнозен баланс на доставките
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2019/93 на Съвета от 19 юли 1993 г. относно въвеждане на специфични мерки за малките острови в Егейско море относно някои селскостопански продукти (1), и по-специално член 3a, параграф 2 от него,
като има предвид, че:
(1)
Регламент (ЕИО) № 2958/93 на Комисията (2) определя общи подробни правила относно изпълнение на специфични мерки за доставката на зърнени продукти и сух фураж на малките острови в Егейско море и, съгласно член 3 от Регламент (ЕИО) № 2019/93, сумата на помощта за тази доставка.
(2)
Съгласно член 2 от Регламент (ЕИО) № 2019/93 Регламент (ЕО) № 3175/94 на Комисията (3) установява прогнозен баланс за доставките на зърнени продукти и сух фураж.
(3)
Прогнозен баланс за доставките следва да се установи за 2006 г.
(4)
Регламент (ЕО) № 3175/94 следва съответно да се измени.
(5)
Мерките, предвидени в настоящия регламент, са в съответствие със становището на Съвместния комитет на съответните управителни комитети,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 3175/94 се заменя с приложението към настоящия регламент
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2005 година.